  Майя Бывальцева «Лыдӟиськы, Ижкар!» («Читай, Ижевск!») фестивальын 8-тӥ куарусёнэ туала удмурт интернет-кылбурет чузъяськоз. Со сярысь Удмуртилэн шоркарысьтыз Н. А. Некрасов нимо шор муниципал лыдӟетъюртлэн книгаез но лыдӟиськонэз вӧлмытонъя ёзэтэз ивортэ. Ужрад «Удмурт кылбурчи» огинлэн вить ар тырмонэзлы сӥземын. 16 часын Киров нимо паркысь фан-зонаын огинэ пыриськисьёслэн кылбуръёссы чузъяськозы, солэн ужамез но «ВКонтакте» вотэсын удмурт кыл сярысь пичияк лекция ортчоз. Огинлэн администраторез – удмурт кылбурчи Богдан Анфиногенов аслэсьтыз удмурт но ӟуч кылын кылбуръёссэ лыдӟоз. Ужрадэ пыронэз эркын. Тегъёс: Мерлык Ижкар Удмуртия удмурткыл книгаос кылбурет  